Jafnréttisáætlun Menntaskólans við Hamrahlíð byggir á lögum nr. 10 / 2008 um jafna stöðu og jafnan rétt kvenna og karla ( hér einnig nefnd jafnréttislög ) . Jafnréttisáætlunin á annars vegar við um skólann sem vinnustað og hins vegar skólann sem menntastofnun . Skólinn sem vinnustaður tryggir starfsfólki réttindi sem kveðið er á um í 19. - 22. gr. jafnréttislaga og sem menntastofnun uppfyllir hann 22. og 23. gr. laganna gagnvart nemendum sínum . Menntaskólinn við Hamrahlíð leggur áherslu á að skapa öllu starfsfólki og nemendum umhverfi þar sem samskipti einkennast af gagnkvæmri virðingu og fólki er ekki mismunað á grundvelli kyneinkenna , kynvitundar , kyntjáningar , kynhneigðar , kynþáttar , þjóðernisuppruna , trúar , lífsskoðunar , fötlunar , skertrar starfsgetu , aldurs eða annarra þátta . Við ákvarðanatöku og stefnumótun í skólanum skal ávallt gætt að jafnréttissjónarmiðum og athugað hvaða áhrif ákvörðun hefur á mismunandi hópa svo sem konur , karla og þau sem ekki falla að kynjatvíhyggjunni , t.d. kynsegin fólk . Í skólanum skal unnið gegn hefðbundnum kynjaímyndum sem og neikvæðum staðalímyndum um hlutverk kvenna og karla . Hegðun á borð við kynbundið ofbeldi , kynbundna og kynferðislega áreitni er ekki liðin . Jafnréttisáætlunin inniheldur stefnumótun skólans og aðgerðaáætlun . Í henni eru markmið skólans í jafnréttismálum skilgreind , tilgreint hvernig unnið skal að þeim og hver ber ábyrgð á aðgerðum . Jafnréttisáætlunin er endurskoðuð á þriggja ára fresti og nýjasta útgáfan birt á heimasíðu skólans . Við skólann starfar jafnréttisnefnd , í henni sitja þrír fulltrúar kennara . Kjósa skal tvo fulltrúa kennara í nefndina í upphafi skólaárs , annað hvert ár en hitt árið einn fulltrúa . Skýrsla um aðgerðir í jafnréttismálum birtist í sjálfsmatsskýrslu skólans sem er aðgengileg á heimasíðu hans . Jafnréttisnefnd og skólastjórnendur bera ábyrgð á birtingu hennar . Starfsfólki , óháð kyni , skal greiða jöfn laun og allir skulu njóta sömu kjara fyrir sömu eða jafnverðmæt störf . Sama gildir um hvers konar frekari þóknun , beina og óbeina , hvort sem hún felur í sér hlunnindagreiðslur eða er greidd með öðrum hætti . Einnig skal allt starfsfólk njóta sömu kjara hvað varðar lífeyris - , orlofs - og veikindarétt og hvers konar önnur starfskjör eða réttindi sem metin verða til fjár . Þau viðmið sem lögð eru til grundvallar launaákvörðun mega ekki fela í sér kynjamismunun . Markmið Aðgerð Ábyrgð Starfsfólk fái jöfn laun og njóti sömu kjara fyrir sömu eða jafn verðmæt störf . Umsókn um jafnlaunavottun , byggð á Jafnlaunastaðlinum ÍST 85 : 2012 , sbr. lög nr. 56 / 2017 . Rektor / stýrihópur um jafnlaunakerfi . Starfsfólk fái fræðslu um stöðu launamála í kjölfar umsóknar um jafnlaunavottun . Upplýsingar gerðar aðgengilegar starfsfólki og farið yfir þær á starfsmannafundi . Laus störf , starfsþjálfun , endurmenntun og símenntun Laus störf í Menntaskólanum við Hamrahlíð skulu standa opin fólki af öllum kynjum . Leggja skal metnað í að jafna kynjahlutfall innan faggreina og meðal stjórnenda . Stjórnendur skulu tryggja að starfsfólk óháð kyni njóti sömu möguleika til endurmenntunar , símenntunar og starfsþjálfunar . Markmið Aðgerð Ábyrgð Starfsfólk óháð kyni hafi jafna möguleika á störfum og stöðuhækkunum við skólann , að teknu tilliti til þess að jafna þurfi kynjahlutfallið í starfsmannahópnum og meðal stjórnenda . Sæki tveir jafnhæfir einstaklingar um starf við skólann skal velja einstakling af því kyni sem hallar á . Halda skal saman yfirliti um auglýst störf , umsækjendur og ráðningar og þær upplýsingar greindar eftir kyni . Tölfræðin skal birt í sjálfsmatsskýrslu skólans . Kyngreindar upplýsingar um starfsfólk og stjórnendur skal taka saman með nákvæmum hætti og kynna á kennarafundi . Kyngreindar upplýsingar um starfsfólk sem sækir endurmenntun og símenntun eru teknar saman og kynntar á kennarafundi . Jafnréttisnefnd . Jafnréttisnefnd . Fyrir birtingu sjálfsmatsskýrslu ár hvert . Menntaskólinn við Hamrahlíð leitast við að skapa fjölskylduvænt vinnuumhverfi enda hefur verið sýnt fram á að slíkt leiði til aukinnar starfsánægju , bættrar frammistöðu , aukinna afkasta og minni starfsmannaveltu . Stjórnendur skulu gera starfsfólki óháð kyni kleift að samræma starfsskyldur sínar og ábyrgð gagnvart fjölskyldu . Bæði þarf að taka tillit til fjölskylduaðstæðna starfsmanna og þarfa skólans . Starfsfólki skal auðveldað að koma aftur til starfa eftir fæðingar - og foreldraorlof eða leyfi úr vinnu vegna óviðráðanlegra og brýnna fjölskylduaðstæðna , s.s veikinda barna eða annarra fjölskyldumeðlima . Áhersla er lögð á að karlar þurfa rétt eins og konur að nýta rétt sinn til töku fæðingarorlofs og að vera heima hjá veiku barni . Ekki er litið á það sem mismunun að tekið sé tillit til starfsfólks vegna þungunar og barnsburðar . Gæta þarf sérstaklega að stöðu transfólks , það skal fá svigrúm til jafns við aðra til að sinna fjölskylduábyrgð óháð fyrirfram gefnum hugmyndum um kynhlutverk þeirra . Markmið Aðgerð Ábyrgð Ábyrgð á undirbúningsvinnu er hjá kennurum . Þeir ákveða hvar og hvenær hún fer fram . Starfsfólk óháð kyni sé hvatt til að nýta fæðingar - og foreldraorlofsrétt . Nýtt starfsfólk fær fræðslu þegar það hefur störf í skólanum . Við ráðningu starfsfólks . Starfsfólki óháð kyni sé sýndur skilningur á fjölskylduábyrgð . Starfsfólk mætir skilningi af hálfu stjórnenda þegar upp koma erfiðar eða óviðráðanlegar aðstæður í einkalífi . Þegar upp koma erfiðar eða óviðráðanlegar aðstæður í einkalífi starfsfólks . Fjölskylda starfsfólks og stjórnenda sé velkomin á viðburði á vegum Starfsmannafélags . Starfsmannafélagið heldur a.m.k. einn viðburð á ári sem gefur starfsfólki kost á að hittast með fjölskyldum sínum . Stjórn Starfsmannafélags MH . Stjórnendur og starfsfólk séu meðvituð um stöðu og réttindi transfólks á vinnumarkaði . Stjórnendur og starfsfólk fær fræðslu um transmálefni . Rektor / jafnréttisnefnd . Virðing í samskiptum og öruggt skólasamfélag Allt starfsfólk og allir nemendur eiga rétt á því að komið sé fram við þau af virðingu . Kynbundið ofbeldi , kynbundin og kynferðisleg áreitni er ekki liðin í skólanum og skal gera öllum sem tilheyra skólasamfélaginu það ljóst . Skólinn skal leita allra leiða til að koma í veg fyrir að starfsfólk og nemendur verði fyrir kynbundnu ofbeldi , kynbundinni eða kynferðislegri áreitni , til dæmis vegna kyneinkenna , kynvitundar , kyntjáningar eða kynhneigðar . Ef kynbundið ofbeldi , kynbundin eða kynferðisleg áreitni hefur átt sér stað skal unnið eftir áætlun skólans um viðbrögð við einelti , kynferðislegri áreitni og ofbeldi sem er aðgengileg á heimasíðu skólans . Í áætluninni þarf að vera skýrt hvert skal leita með mál sem varða kynbundið ofbeldi , kynbundna og kynferðislega áreitni , einnig ef yfirmaður eða kennari á í hlut . Ef stjórnandi eða kennari er kærður vegna ætlaðs kynbundins ofbeldis , kynbundinnar eða kynferðislegrar áreitni verður hann vanhæfur til að taka ákvarðanir í tengslum við starfsskilyrði eða námsumhverfi kæranda . Markmið Aðgerð Ábyrgð Skólinn hafi skýra stefnu í því hvernig tekið er á málum ef upp kemur kynferðis-leg áreitni eða ofbeldi . Stjórnendur og starfsfólk séu upplýst um stefnuna . Móta skýrari viðbragðsáætlun og kynna stefnuna á starfsmannafundi og fyrir nýnemum í lífsleikni . Námstjóri íslensku og félagsgreina og jafnréttisnefnd . Fyrir lok vorannar 2021 . Starfsfólk fái fræðslu um kynbundið ofbeldi , kynbundna og kynferðislega áreitni . Erindi á starfsmannafundi . Jafnréttisnefnd . Fyrir lok vorannar 2021 . Nýnemar fái fræðslu um virðingu í samskiptum og samböndum . Nýnemar fá samþykkisfræðslu í lífsleikni á haustönn . Námstjóri íslensku og félagsgreina og kynjafræðikennari . Á hverri haustönn , þegar lífsleikni er kennd . Menntun og skólastarf Menntaskólinn við Hamrahlíð skal flétta jafnréttisáherslur saman við menntun og skólastarf ásamt því að veita jafnt nemendum og kennurum sérstaka jafnréttisfræðslu . Kennarar skulu fá reglulega jafnréttisfræðslu sem styður við jafnrétti í störfum þeirra , þ.m.t. viðmót þeirra til nemenda og val á kennslu - og námsefni . Kennslu - og námsgögn skulu þannig úr garði gerð að kynjum sé ekki mismunað . Kennarar , stjórnendur , stoðþjónustan og annað starfsfólk skólans skal haga störfum sínum þannig að þau stuðli markvisst að fordómalausu umhverfi fyrir alla nemendur . Í kennslu - og námsefnisvali skal draga fram fjölbreytileika mannlífsins og vinna gegn sögulegum kynjahalla í námsefni . Viðmót gagnvart nemendum skal vera meðvitað , t.d. þarf að varast að gera ráð fyrir ákveðinni kynhneigð eða kynvitund nemenda . Starfsfólk skólans þarf sömuleiðis að vera meðvitað í samskiptum við foreldra og gæta þess að útiloka ekki annað foreldrið á grundvelli kyns . Mikilvægt er að litið sé á alla forráðamenn sem jafngilda í foreldrasamstarfinu . Brýnt er að vinna gegn staðalímyndum tvíhyggjunnar um rótgróin hlutverk og eðli kvenna og karla . Í starfi skólans skal lögð áhersla á að búa öll kyn undir jafna þátttöku í samfélaginu , svo sem í fjölskyldu - og atvinnulífi , og vinna skal gegn fyrirframgefnum viðhorfum um náms - og starfsval út frá kyni . Af þessu leiðir að nemendur , óháð kyni , skulu hljóta fræðslu og ráðgjöf um sömu störf í allri náms - og starfsfræðslu . Nemendur sem hafa áhuga á að afla sér sértækrar þekkingar í kynjafræði skulu hafa kost á því . Þá skal jafnréttisfræðsla vera ein af meginstoðum lífsleiknikennslu nýnema . Í þeirri fræðslu skal leggja áherslu á styrkleika , skyldur og réttindi allra nemenda . Markmið Aðgerð Ábyrgð Sjónarhorn jafnréttis verði samþætt í allar námsgreinar skólans , þar sem litið er til viðmóts kennara , kennsluhátta sem og kennslu - og námsgagna . Gátlisti verður settur fram og gerður aðgengilegur fyrir kennara svo þau geti greint stöðu jafnréttismála í sínu fagi . Gátlisti verður kynntur kennurum og þeir fá fræðslu um inntak hans . Fagstjórar nýta gátlistann og skila greinargerð um hvort og þá hvernig jafnréttissjónarmið eru höfð að leiðarljósi í kennslu greinarinnar . Konrektor , jafnréttisnefnd . Fagstjórar Nemendafélag Menntaskólans við Hamrahlíð ( NFMH ) , Hinseginfélagið Blær , Femínistafélagið Embla , sem og önnur félög nemenda skulu fá stuðning frá jafnréttisnefnd og fulltrúum kennara til að stuðla að jafnrétti í félagslífi nemenda . Gæta skal að því sérstaklega að fjölbreyttur nemendahópur komi fram fyrir hönd skólans , þ.m.t. nemendur af öllum kynjum . Markmið Aðgerð Ábyrgð Að auka upplýsingaflæði og stuðla að virkara samtali nemenda og kennara í jafnréttismálum . Jafnréttisnefnd fundar með fulltrúum NFMHog annarra félaga í skólanum , Femínistafélaginu Emblu og Hinseginfélaginu Blæ . Jafnréttisnefnd . Árlega , við upphaf haustannar . Nemendur sem koma fram á vegum skólans endurspegli fjölbreytileika nemendahópsins . Nemendur sem eru fengnir til þess að kynna skólann , t.d. á nýnemakvöldum , eru fjölbreyttur hópur kynja . Þeir sem sjá um að skipuleggja viðburði fyrir skólann . Eftirfylgni Jafnréttisnefnd og skólastjórnendur fylgja því eftir að unnið sé samkvæmt jafnréttisáætlun skólans . Árangur aðgerðaáætlunar skal yfirfarinn árlega og þriðja hvert ár skal áætlunin endurskoðuð . Þá skal meta stöðu aðgerða og birta niðurstöður í sjálfsmatsskýrslu á vef skólans . Niðurstöður eru einnig kynntar á starfsmannafundi ef ástæða þykir til . Markmið Aðgerð Ábyrgð Jafnréttisáætlunin sé í þróun og skili árangri . Jafnréttisáætlun endurskoðuð og metin á þriggja ára fresti . Jafnréttiskafli sjálfsmatsskýrslu er m.a. skrifaður út frá markmiðum jafnréttisáætlunar : Var henni fylgt á liðnu skólaári ? Hvað var gert , hvað hefur áunnist og hverju er ábótavant ? Jafnréttisnefnd . Þriðja hvert ár , við lok haustannar . Árlega , fyrir skil sjálfsmatsskýrslu skólans .